Съобщение за план/програма: Подробен устройствен план /ПУП/ – план за застрояване /ПЗ/ за поземлен имот с идентификатор 61710.501.65 по кадастралната карта и кадастралните регистри на град Разград, с цел създаване на устройствена основа за изграждане на фотоволтаична централа
СЪОБЩЕНИЕ 
по чл.8, ал.4 на Наредбата за условията и реда за извършване на ЕО
           Внесеният от възложителя – „А Транс - 99“ ЕООД Подробен устройствен план /ПУП/ – план за застрояване /ПЗ/ за поземлен имот с идентификатор 61710.501.65 по кадастралната карта и кадастралните регистри на град Разград, с цел създаване на устройствена основа за изграждане на фотоволтаична централа, попада в обхвата на т. 9.1 Подробни устройствени планове – планове за застрояване от Приложение 2 към чл. 2, ал. 2, т. 1 от Наредбата за условията и реда за извършване на екологична оценка на планове и програми и подлежи на процедура по преценяване необходимостта от извършване на екологична оценка. Разглежданият ПУП-ПЗ предвижда:
·    Отреждане на терена, с обща площ 25 105 кв.м., като устройствена зона с разновидност „Предимно производствена /Пп/“ по нормативите на чл. 25 от Наредба № 7/22.12.2003 г. за правила и нормативи за устройство на отделните видове територии и устройствени зони;

·    Определяне на конкретно предназначение на имота - „За фотоволтаична електроцентрала“. Планираното производство на електрическа енергия не е за задоволяване на собствени енергийни потребности, т.е. не е автономна. Съгласно заданието за устройствения план, очакваната инсталирана мощност е до 3.5 MW;

·   Определяне на ограничителни линии за бъдещо застрояване допустимо за определената устройствена зона.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-5019-/3/-06.12.2022 г. 
